# NAVODILO za prijavo na javni razpis za

# Zoisovo nagrado, Zoisovo priznanje, Puhovo nagrado, Puhovo priznanje in priznanje ambasador znanosti Republike Slovenije v letu 2022

Popolna vloga mora vsebovati:

### Izpolnjen prijavni obrazec Obr. NP- 01/2022, ki vsebuje podpisano izjavo o istovetnosti papirne in elektronske vloge in podpisano izjavo o upoštevanju Evropskega kodeksa ravnanja za ohranjanje raziskovalne poštenosti

### Dela, ki so predlagana za nagrado

### Strokovno utemeljitev vloge

### Bibliografijo kandidata za zahtevano obdobje (2015-2021)

### Biografijo kandidata, če je predlagan za nagrado za življenjsko delo

Vlogo je potrebno v celoti oddati v dveh identičnih izvodih - **enem papirnem** in **enem elektronskem.** Imena datotek v e- vlogi ne smejo biti daljša od 20 znakov.

Napošiljki morajta biti navedena **pošiljatelj in naslovnik, označena mora biti z napisom NE ODPIRAJ – VLOGA ZA ….(z navedbo vrste priznanja ali nagrade).** Priporočljivo je, da na pošiljko nalepite razpisni obrazec »0 Naslovnica pošiljke«.

Rok za prijavo je 6. maj 2022 ob 12. uri kar pomeni, da mora biti vloga priporočeno oddana na pošti najkasneje 6. maja 2022 do 12. ure.

V primeru, da do 6. maja 2022 ni mogoče zbrati vseh originalnih podpisov na prijavnem obrazcu, je potrebno vlogo brez manjkajočih podpisov vseeno v roku oddati na pošto. Vlogo lahko z manjkajočimi podpisi dopolnete tako, da izpolnjen prijavni obrazec z manjkajočimi podpisi v kuverti, označeni z »Dopolnitev vloge za nagrado/ /za priznanje« oddate na pošti do vključno 13. maja 2022.

1. **Izpolnjen prijavni obrazec Obr.:** **NP-01/2022**

Prijavni obrazec vsebuje tudi vse podpise in izjave, ki jih zahteva razpis. Prijavni obrazec v papirni obliki vloge mora zato vsebovati vse navedene originalne podpise.

### Prijavni obrazec v elektronski obliki je lahko poskenirana oblika izpolnjenega papirnega prijavnega obrazca ali prijavni obrazec izpolnjen v Word obliki datoteke brez podpisov.

1. **Predlagatelj/-ica** je fizična ali pravna oseba (15. člen Zakona o nagradah in priznanjih za izjemne dosežke v znanstveno-raziskovalni in razvojni dejavnosti (Uradni list RS, št. [93/05](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202005102100|RS-93|9630|4017|O|) in [79/17](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202017122800|RS-79|12130|3783|O|))). V primeru, da je prijaviteljev/-jic več, je za vsakega/vsako dodatnega/-o prijavitelja/-ico potrebno dodati in izpolniti poseben okvirček.
2. **Navedite osebo za vrnitev vloge.** Nanjo bo naslovljena vloga, ki se jo vrne po slavnostni podelitvi, ki bo predvidoma 1.12.2022. Njej bodo vrnjene tudi nepravočasne in nepravilno označene vloge ter vloge s pokojnimi kandidati. Obenem je to oseba, ki jo po potrebi lahko kontaktiramo za dodatne informacije.
3. **Strokovnjaka/-inji, ki sta pripravila/-li strokovno utemeljitev kandidature**

Navedite ime in priimek obeh strokovnjakov/-kinj, ki sta pripravila/-li in podpisala /-li strokovno utemeljitev vloge.

1. **Kandidatka/kandidat oz. kandidatke/kandidati**

V primeru, da sta kandidata/-ki dva/e ali več, je za vsakega/ko potrebno dodati in izpolniti poseben okvirček z osnovnimi podatki.

1. Vrsta nagrade

Označite vrsto nagrade, za katero oddajate vlogo.

**Zoisovo nagrado** lahko prejme raziskovalec v Republiki Sloveniji, ki je s svojimi dosežki trajno prispeval k razvoju znanstveno-raziskovalne in razvojne dejavnosti v Republiki Sloveniji. Zoisovo nagrado se podeli posamezniku in skupini za delo, ki je nastalo pretežno v Sloveniji ali so k njemu prispevali delavci organizacij s sedežem v Sloveniji.

**Zoisova nagrada za življenjsko delo** se podeli raziskovalcu, ki je s svojim izjemnim raziskovalnim opusom bistveno prispeval k razvoju znanosti in se je s svojim delom izjemno uveljavil na področju znanstveno-raziskovalne in razvojne dejavnosti v slovenskem prostoru ali je bil delujoč pretežno v Republiki Sloveniji. Za to nagrado je lahko predlagan raziskovalec, ki je dopolnil 65 let starosti.

Pri ocenjevanju vlog za **Zoisovo nagrado za vrhunske dosežke** se upoštevajo dela, ki so bila objavljena v zadnjih sedmih letih pred predlaganjem (od vključno leta 2015 do vključno leta 2021).

**Zoisovo priznanje** lahko prejme raziskovalec v Republiki Sloveniji, ki je s svojimi dosežki trajno prispeval k razvoju znanstveno-raziskovalne in razvojne dejavnosti v Republiki Sloveniji. Zoisovo priznanje se podeli posamezniku ali skupini za delo, ki je nastalo pretežno v Republiki Sloveniji, ali h kateremu so prispevali delavci organizacij s sedežem v Republiki Sloveniji. Pri ocenjevanju vlog za Zoisovo priznanje se upoštevajo dela, ki so bila objavljena v zadnjih sedmih letih pred predlaganjem (od vključno leta 2015 do vključno leta 2021).

**Priznanje ambasador znanosti Republike Slovenije** se podeljuje za pomembne dosežke pri promociji in razvoju slovenske znanstvene in razvojne dejavnosti v tujini.

**Puhovo nagrado** podeljuje Odbor za izume uvajanju, tehnološke in netehnološke razvojne dosežke in uporabo znanstvenih izsledkov vseh znanstvenih področij pri novosti v gospodarsko in družbeno prakso

**Puhova nagrada za vrhunske dosežke** se podeli posamezniku ali skupini posameznikov, ki so se izjemno uveljavili s svojimi dosežki, ki imajo izjemen pomen za gospodarski oziroma družbeni razvoj posameznega področja, regije ali države. Upošteva se vrhunski dosežek ali več vrhunskih dosežkov, ki je nastal ali so nastali v zadnjih sedmih letih (od vključno leta 2015 do vključno leta 2021).

**Puhovo priznanje** za pomembne dosežke na področju razvojne dejavnosti s področij naravoslovja, tehnike, ved o življenju, humanistike in družboslovja se podeli posamezniku ali skupini posameznikov za pomemben dosežek ali več dosežkov, ki imajo pomen za razvoj podjetja ali gospodarski oziroma družbeni razvoj krajevne skupnosti ali občine. Upoštevajo se dela, ki so bila objavljena v zadnjih sedmih letih pred predlaganjem (od vključno leta 2015 do vključno leta 2022).

1. **Področje nagrade/priznanja oziroma raziskovalnega dela kandidata/-ke ali kandidatov/-atk**

Navedite širše strokovno področje ali več področij raziskovalnega dela, ki zajema/-jo dela predložena za nagrado.

Navedite konkreten dosežek ali več dosežkov (če jih je več), ki jih predlagate za nagrado ali priznanje.

Navedite celoten naziv nagrade ali priznanja, ki ga predlagate. Ime nagrade naj bo kratko in obsega:

* vrsto nagrade/priznanja in
* dosežek, ki je predlagan za nagrado ali strokovno področje na katerem je kandidat dosegel za nagrado/priznanje predlagane dosežke.

V prijavnem obrazcu navedite največ 5 najbolj pomembnih del v zvezi s predlagano nagrado.

1. **Izjavi predlagatelja/-ice o istovetnosti pisne in elektronske vloge in** **o upoštevanju Evropskega kodeksa ravnanja za ohranjanje raziskovalne poštenosti, ki ga je sprejela Evropska znanstvena fundacija**

S podpisom predlagatelj/-ica potrjuje, da sta pisna vloga in vloga na nosilcu elektronskega zapisa (CD, DVD, spominskem ključku) identični. Kadar v elektronski obliki vloge ni mogoče oddati vseh prilog iz točke II. (npr. monografij, predlaganih za nagrado), je potrebno navesti naslove prilog, ki v elektronski verziji manjkajo.

S podpisom predlagatelj/-ica izjavlja tudi, da je/so kandidat/-ka/-i/-e za priznanje oziroma nagrado pri svojem delu upošteval/-a/-i/-e Evropski kodeks ravnanja za ohranjanje raziskovalne poštenosti, ki ga je sprejela Evropska znanstvena fundacija in je dostopen na spletni strani https://allea.org/code-of-conduct/.

1. **Izjave strokovnjakov/-inj in kandidata/-ke (ali kandidatov/-atk) o upoštevanju Evropskega kodeksa ravnanja za ohranjanje raziskovalne poštenosti, ki ga je sprejela Evropska znanstvena fundacija**

Vlogi mora biti priložena tudi izjava, da je/so kandidat/-ka/-i/-e za priznanje oziroma nagrado pri svojem delu upošteval/-a/-i/-e Evropski kodeks ravnanja za ohranjanje raziskovalne poštenosti, ki ga je sprejela Evropska znanstvena fundacija in je dostopen na spletni strani https://allea.org/code-of-conduct/. Prijavni obrazec Obr.: NP-01/2022 v papirni obliki morajo v tej točki z originalnimi podpisi potrditi: strokovnjaka/-inji, ki sta pripravila/-li strokovno utemeljitev vloge in kandidat/-ka (oziroma vsi kandidati/-e, kadar jih je več) za priznanje oziroma nagrado.

Prijavni obrazec vsebuje vse obvezne podpise, potrebne v vlogi.

1. **Dela, ki so predlagana za nagrado**

Vlogi morajo biti v originalu ali kopiji priložena dela, ki so predlagana za nagrado. Če je kandidat/-ka predlagan za Zoisovo oziroma Puhovo nagrado za vrhunske dosežke ali za Zoisovo oziroma Puhovo priznanje, je potrebno predložiti samo tista dela, ki so bila objavljena v zadnjih sedmih letih (2015-2021) in ki so predmet nagrade.

Kadar so za priznanje/nagrado predlagane monografije, je priporočljivo vlogi priložiti tudi njeno/-e recenzijo/-je.

Vloga za nagrado ali priznanje ne sme vključevati del, ki so bila deloma ali v celoti že predmet prejšnjih nagrad ali priznanj po Zakonu o nagradah in priznanjih za izjemne dosežke v znanstveno-raziskovalni in razvojni dejavnosti (Uradni list RS, št. [93/05](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202005102100|RS-93|9630|4017|O|) in [79/17](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202017122800|RS-79|12130|3783|O|)).

Če je za nagrado predlagan kandidat/-ka za življenjsko delo ali za priznanje ambasador znanosti Republike Slovenije, del ni potrebno prilagati.

1. **Strokovna utemeljitev vloge**

V strokovni utemeljitvi morajo biti jasno navedeni dosežki, ki so predlagani za nagrado. Priporočena dolžina strokovne utemeljitve brez prilog je največ 2 do 3 A4 strani. Strokovno utemeljitev pripravita dva/dve strokovnjaka/-inji s področja, na katerega sodi predlagano delo za nagrado ali priznanje.

V primeru, da je strokovna utemeljitev vloge napisana v tujem jeziku, mora biti priložen tudi njen ustrezen slovenski prevod, za katerega ni potrebno, da je uradno potrjen.

V strokovni utemeljitvi za **Zoisovo nagrado in Zoisovo priznanje** naj bo izpostavljeno:

* izvirnost dosežkov, ki so pomemben prispevek k znanosti, in nove ideje, pomembne za nadaljnji razvoj znanosti ali stroke na posameznem področju doma in v tujini,
* razvijanje novih metod, uporabnih v določeni znanstveno-raziskovalni dejavnosti,
* objave v vrhunskih revijah ali monografijah,
* visoka odmevnost (citiranost),
* ali dosežki pomembno bogatijo kulturo.

V strokovni utemeljitvi za **ambasadorja oziroma ambasadorko znanosti Republike Slovenije** naj bo

izpostavljeno:

* izkazano znanstveno delovanje v tujini,
* izkazani prispevek pri prenosu izvirnih znanstvenih dosežkov in spoznanj v Republiko Slovenijo,
* podeljena ugledna mednarodna priznanja,
* izdane monografije ali druge knjige s široko odmevnostjo v tujini,
* odmevne (visoko citirane) raziskave,
* odmevni nastopi na znanstvenih srečanjih,
* vodstveno delo v uglednih znanstvenih in strokovnih združenjih,
* uredniško delo v uglednih znanstvenih revijah.

V strokovni utemeljitvi za Puhovo nagrado in Puhovo priznanje naj bo izpostavljeno:

* izjemnost dosežkov glede njihove inovativnosti in izvedbene odličnosti,
* dokazani ekonomski ali družbeni učinki,
* prispevek k dobrobiti in razvoju Republike Slovenije.

Iz vlog za prijavo kandidatov za Puhovo nagrado in Puhovo priznanjenaj bo razvidno izpolnjevanje naslednjih meril:

*Inovativnost in izvedbena odličnost:*

* prenos znanstvenih izsledkov iz akademske sfere v prakso,
* inovativnost na osnovi tehnoloških in znanstvenih izsledkov,
* originalnost in odličnost izvedbe,
* tehnične oziroma druge prednosti nove rešitve,
* prednost dosežka v primerjavi z drugimi rešitvam.

*Komercialni ali drugi učinki:*

* obseg uporabe dosežka oziroma dosežkov,
* obseg povečanja dodane vrednosti ali povečanja dobrobiti širše skupnosti,
* obseg povečanja izvoza,
* morebitno odpiranje novih trgov,
* vpliv na odprtje novih delovnih mest,
* vpliv na izboljšanje učinkovitosti dela,
* morebitni drugi učinki.

*Prispevek k dobrobiti in razvoju Republike Slovenije*:

* pomen za dolgoročno preživetje in razvoj podjetja ali organizacije,
* pomen za razvoj posameznega področja, regije ali države,
* pomen za ustanovitev novega podjetja oziroma postavitev novega za družbo pomembnega objekta ali tehnologije, oziroma vpeljava novega načina dela,
* vpliv na izboljšanje zdravja in povečanje varnosti ljudi,
* prispevek k izboljšanju okolja,
* druge prednosti, ki jih prinaša uporaba dosežka ožji ali širši skupnosti.

Prednost bodo imeli predlogi, ki bodo izpolnjevali čim večje število zgoraj navedenih meril.

##### Bibliografija kandidata/-tke/-tov/-atk

Zajema vsa objavljena znanstvena dela kandidata/-tke/-tov/-atk v zadnjih sedmih letih, od vključno leta 2015 do leta 2022 (po možnosti dodati mednarodni indeks citiranosti).

Če so vlogi priložena dela v e- obliki, imena datotek ne smejo biti daljša od 20 znakov.

1. **Biografija kandidata/-tke, če je predlagan za nagrado za življenjsko delo**

Biografijo priložite samo predlogu za Zoisovo nagrado za življenjsko delo oziroma Puhovo nagrado za življenjsko delo.

V pomoč pri pripravi vloge je lahko preglednica popolne dokumentacije vloge za posamezno vrsto nagrade:\*

|  |  |  |  |  |  |  |
| --- | --- | --- | --- | --- | --- | --- |
|  | **Pravilna naslovnica pošiljke z navedbo:** - pošiljatelja - napisom: NE ODPIRAJ, VLOGA ZA….. | **Prijavni obrazec s podpisi:** - prijavitelja(ali več prijaviteljev) - obeh strokovnjakov, ki sta napisala strokovno utemeljitev - kandidata ali kandidatke (ali več kandidatov) | **Strokovna utemeljitev vloge** | **Biografija in bibliografija** | **Dela, predlagana za nagrado\*\*** (7 let:  2015-2021) | **Bibliografija** (7 let:  2015-2021) |
| **Zoisova nagrada za vrhunske dosežke** | **X** | **X** | **X** |  | **X** | **X** |
| **Puhova nagrada za vrhunske dosežke** | **X** | **X** | **X** |  | **X** | **X** |
| **Zoisovo priznanje** | **X** | **X** | **X** |  | **X** | **X** |
| **Puhovo priznanje** | **X** | **X** | **X** |  | **X** | **X** |
| **Zoisova nagrada življenjsko delo** | **X** | **X** | **X** | **X** |  |  |
| **Puhova nagrada življenjsko delo** | **X** | **X** | **X** | **X** |  |  |
| **Ambasador znanosti RS** | **X** | **X** | **X** |  |  |  |

\* Papirni in e- del vloge morata biti identična. Česar v e-obliki ni mogoče priložiti, je potrebno navesti v prijavnem obrazcu v točki 7.

\*\* Kadar so za priznanje/nagrado predlagane monografije, je priporočljivo priložiti njihove recenzije